b'\n_START_ARTICLE_\nAtte Ennala\n_START_PARAGRAPH_\nAtte (Adrian) Ennala, sukunimi aik. Ekman (6. syyskuuta 1891 Kuorevesi \xe2\x80\x93 30. syyskuuta 1982 Oulu) oli suomalainen kansakoulunopettaja, pankinjohtaja ja lastenkirjailija._NEWLINE_Ennala valmistui kansakoulunopettajaksi 1914 Jyv\xc3\xa4skyl\xc3\xa4n opettajaseminaarista. H\xc3\xa4n oli vuosina 1914-1924 opettajana Kuorevedell\xc3\xa4, Suomussalmella, Pielisj\xc3\xa4rvell\xc3\xa4, Kontiolahdella, Suomusj\xc3\xa4rvell\xc3\xa4 sek\xc3\xa4 Yl\xc3\xa4neell\xc3\xa4._NEWLINE_Ennala toimi l\xc3\xa4hes 30 vuoden ajan vuosina 1925\xe2\x80\x931954 Pusulan Hy\xc3\xb6n\xc3\xb6l\xc3\xa4n koulun opettajana. Ankarana opettajana tunnettu Ennala joutui kuitenkin l\xc3\xa4htem\xc3\xa4\xc3\xa4n Pusulasta, ja my\xc3\xb6hemmin h\xc3\xa4n oli muun muassa pankinjohtajana Haapavedell\xc3\xa4. Viimeksi Ennala asui el\xc3\xa4kkeell\xc3\xa4 ollessaan Oulussa._NEWLINE_Ennala julkaisi satukokoelmia lapsille sek\xc3\xa4 kirjoitti my\xc3\xb6s pieni\xc3\xa4 satun\xc3\xa4ytelmi\xc3\xa4 ja vuoropuheluita._NEWLINE_Atte Ennala oli kaksi kertaa naimisissa. H\xc3\xa4nell\xc3\xa4 oli viisi lasta, joista tunnetuin oli toimittaja ja kirjailija Veikko Ennala.'